CELEX: 62012TN0032
Language: da
Date: 2012-01-20 00:00:00
Title: Sag T-32/12: Sag anlagt den 20. januar 2012 — Vardar mod KHIM — Joker (pingulina)

14.4.2012   
            
            
               DA
            
            
               Den Europæiske Unions Tidende
            
            
               C 109/17
            
         Sag anlagt den 20. januar 2012 — Vardar mod KHIM — Joker (pingulina)
   (Sag T-32/12)
   2012/C 109/38
   Stævningen er affattet på engelsk
   
      Parter
   
   
      Sagsøger: Muslahadin Vardar (Löhne, Tyskland) (ved advokaterne I. Höfener og M. Boden)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Joker, Inc. (Allen, De Forenede Stater)
   
      Sagsøgerens påstande
   
   
               —
            
            
               Afgørelse truffet den 17. november 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 475/2011-4) annulleres og ændres således, at indsigelsen forkastes og sagsøgerens ansøgning om registrering som EF-varemærke imødekommes.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Muslahadin Vardar
   
      Det omhandlede EF-varemærke: Figurmærket »pingulina« i orange, violet, blå, grøn, gul og sort for varer i klasse 20, 24 og 25 — EF-varemærkeansøgning nr. 8402992
   
      Indehaver af det i indsigelsessagen påberåbte varemærke eller tegn: Joker, Inc.
   
      Det i indsigelsessagen påberåbte varemærke eller tegn: Indsigelsen var bl.a. støttet på den internationale varemærkeregistrering nr. 537386A af figurmærket »PINGU« i sort og hvid for varer i bl.a. klasse 20, 24 og 25
   
      Indsigelsesafdelingens afgørelse: Indsigelsen taget til følge i sin helhed og afslag på EF-varemærkeansøgningen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret fejlagtigt konkluderede, at der var en risiko for forveksling mellem det ansøgte varemærke og de ældre varemærker.